Diɣen tameɣert-is ad tt-tqqabel ɣer tewwurt n uxxam ad as-tefk ayefki; di tmetti taqbaylit ayefki d azamul n tmelel d cebaḥa di tuddert-is tamaynut, ad as tefk ṭṭebaq yeččur d iniɣman d skerr d wayen akk ẓiden, acku ineggura-gi d azamul n wuusan ẓiden di tuddert-is, ara yillin ɣer tama n urgaz-is . Xeddmen-as daɣen tama n umenar n tewwurt ssensla n uwureɣ « dheb», d anemek n seԑaya d lqima, maḥsub fkan-as azal d ccan i teslit-nni, dheb d taɣewsa i cebḥen yerna ɣlayet. Rnu ɣer way-a ad teṭṭef temaɣart n teslit –nni tamellalt ad t-xedmett seg yidemaren-is alma taɣli-d s ddaw-is, ayagi d tugna akken ayen yellan deg-s ( di teslit-nni) ad d-iruḥ ( timerna 1 asebter wis 97).